birkarler
Store norske leksikon,Historie,Norsk og nordisk historie,Norges historie,Norges historie fra 1050 til 1300
Birkarler var handelsmenn av omstridt opphav i Nord-Sverige i middelalderen. Birkarlene drev visstnok handel og skatteoppkreving blant samene i de svenske lappmarkene (samenes områder) alt på 800-tallet.
Senest fra Magnus Ladulås' tid (1275–1290) godtok birkarlene den svenske stats overhøyhet og gikk med på å betale tributt av sin næring, mot at kongen stadfestet deres enerett til lappehandelen og lappeskatten. Under Kalmarunionen drev birkarlene handel og krevde skatt også blant sjøfinnene i de norske fjordene, og unionskongene gav dem rett til det.Gustav Vasa drog lappeskatten inn under kronen, og hevdet den svenske krones rett til å skattlegge sjøfinnene også. Karl 9 søkte på dette grunnlag å gjennomføre et svensk herredømme over Nord-Norge fra Varanger til Tysfjord; men disse kravene ble oppgitt ved Knærødfreden i 1613. Samtidig ble birkarlenes siste privilegier opphevet. Les mer i Store norske leksikon Sveriges historie